Source: https://beta.e-justice.europa.eu/18/SK/national_ordinary_courts?LITHUANIA&member=1
Timestamp: 2019-11-15 10:58:45+00:00
Document Index: 17023599

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

V tejto časti nájdete informácie o litovských všeobecných súdoch.
V Litve je 56 súdov so všeobecnou právomocou:
Najvyšší súd Litvy (Lietuvos Aukščiausiasis Teismas)
Odvolací súd Litvy (Lietuvos apeliacinis teismas)
5 krajských súdov (apygardos teismai)
49 okresných súdov (apylinkės teismai).
Najvyšší súd Litvy
Najvyšší súd Litvy je jediný kasačný súd (súd poslednej inštancie) na preskúmavanie právoplatných rozsudkov, rozhodnutí, nálezov a príkazov súdov so všeobecnou právomocou.
Tento súd vyvinul jednotný súdny postup na interpretáciu a uplatňovanie zákonov a iných právnych aktov.
Viac informácií nájdete na webovej stránke Najvyššieho súdu.
Odvolací súd Litvy
Odvolací súd ponúka právo odvolať sa proti rozsudkom krajských súdov (ako súdov prvej inštancie). Taktiež prejednáva žiadosti týkajúce sa uznávania rozhodnutí zahraničných alebo medzinárodných súdov a zahraničných alebo medzinárodných rozhodcovských výrokov a ich uplatňovania v Litovskej republike. Vykonáva ďalšie funkcie pridelené do jeho právomoci zákonom.
Predseda Odvolacieho súdu organizuje a riadi správne aktivity okresných súdov a ich sudcov v súlade s postupom stanoveným zákonom.
Viac informácií nájdete na webovej stránke Odvolacieho súdu.
Krajský súd je súd prvej inštancie pre trestné a civilné veci, ktoré spadajú do jeho právomoci na základe zákona. Taktiež prejednáva odvolania proti rozsudkom, rozhodnutiam, nálezom a príkazom okresných súdov.
Predseda krajského súdu organizuje a riadi správne aktivity okresných súdov a ich sudcov v rámci právomoci súdu v súlade s postupmi stanovenými zákonom.
Okresné súdy
Okresný súd je súd prvej inštancie pre tieto typy prípadov:
trestnoprávne prípady;
občianskoprávne prípady;
prípady týkajúce sa správnych deliktov (spadajúcich do jeho právomoci na základe zákona);
prípady spadajúce do právomoci sudcov zaoberajúcich sa hypotékami;
prípady súvisiace s vykonávaním rozhodnutí a rozsudkov.
Sudca okresného súdu sa zaoberá tiež prípravným konaním, výkonom rozsudku spolu s ďalšími funkciami, ktoré okresnému súdu ukladá zákon.
Posledná aktualizácia: 18/02/2019